Δια Ταύτα

Το Δια Ταύτα είναι μια ελληνική κωμική τηλεοπτική σειρά 12 αυτοτελών επεισοδίων, συμπαραγωγής OTE TV και Alpha TV. Προβλήθηκε αρχικά από το συνδρομητικό κανάλι OTE TV, μέσα στη σεζόν 2013-2014, και τους πρώτους μήνες του 2014 από τον τηλεοπτικό σταθμό Alpha TV. Το σενάριο της σειράς είναι των Λάκη Λαζόπουλου, Μαρίας Γεωργιάδου, Πάνου Έξαρχου, Έλενας Σολωμού, Κωστή Παπαδόπουλου, Νίκου Σταθόπουλου και Βίκυς Κουκούτση, ενώ η σκηνοθεσία του Δημήτρη Σταματόπουλου. Το όνομα της σειράς είναι εμπνευσμένο από την ομώνυμη φράση που χρησιμοποιούν οι δικηγόροι στα δικόγραφα και οι δικαστές στο τέλος των αποφάσεων που εκδίδουν για να ανακοινώσουν την τελική ετυμηγορία.Το τραγούδι τίτλων της σειράς φέρει τον ομώνυμο τίτλο, "Δια Ταύτα", και το ερμηνεύει ο Γιώργος Μαργαρίτης. Τη μουσική έγραψε ο Σταμάτης Κραουνάκης, ενώ τους στίχους ο Λάκης Λαζόπουλος.

 Η σειρά αποτελείται από δώδεκα αυτοτελή επεισόδια. Δώδεκα διαφορετικές ιστορίες, με διαφορετικούς χαρακτήρες κάθε φορά, οι οποίες διαδραματίζονται κυρίως στην αίθουσα ενός δικαστηρίου. Ο βασικός ήρωας κάθε επεισοδίου συλλαμβάνεται από την αστυνομία για κάποιο παράπτωμα που έχει κάνει ή...δεν έχει κάνει και προσπαθεί να αποδείξει την αθωότητά του μπροστά στον πρόεδρο και τα άλλα μέλη του δικαστηρίου. Ο Λάκης Λαζόπουλος "δανείζεται" χαρακτήρες από τους "Δέκα Μικρούς Μήτσους", τους οποίους ο ίδιος δημιούργησε, για να φτιάξει κάποιες από τις ιστορίες της σειράς, με τον Αστυνόμο Μήτσο Φευγουλέα να συμμετέχει σε κάθε επεισόδιο. Η σειρά έκανε πρεμιέρα πρώτα στο συνδρομητικό κανάλι OTE TV, το οποίο είναι συμπαραγωγός της σειράς, στις 4 Νοεμβρίου 2013. Πριν την πρεμιέρα στο κανάλι, το ίδιο το κανάλι διοργάνωσε στις 20 Οκτωβρίου 2013 την προβολή ενός επεισοδίου (Η μαύρη υπηρέτρια) αποκλειστικά για τους συνδρομητές του στα Village Cinemas του The Mall Athens στο Μαρούσι.Στις 30 Ιανουαρίου 2014 έγινε συνέντευξη τύπου για τη σειρά στη Στέγη Γραμμάτων και Τεχνών με αφορμή την πρεμιέρα που έγινε στον Alpha TV στις 12 Φεβρουαρίου 2014. Στη συνέντευξη τύπου ο Λαζόπουλος είπε για τη σειρά: "Ήθελα να κάνω κάτι καινούριο. Το "Δια Ταύτα" είναι μια νέα φόρμα κωμωδίας που μπορούν να γράψουν πολλοί συγγραφείς και στο μέλλον μπορούν να χωρέσουν πάρα πολλές ιστορίες, όχι κατ' ανάγκη δικές μου. Ήθελα να δοκιμάσω κάποιους παλιούς και κάποιους νέους χαρακτήρες σε μία ιστορία που να έχει αρχή, μέση και τέλος και να μην είναι αποσπασματικά τα επεισόδια όπως στους "Δέκα Μικρούς Μήτσους". Δεν είναι σατιρική σειρά, ακολουθεί καθαρά τους κανόνες της κωμωδίας, δεν εμπλέκεται με την άμεση επικαιρότητα." Το σενάριο στα έξι από τα δώδεκα επεισόδια υπογράφει ο ίδιος ο Λαζόπουλος, ενώ τα άλλα έξι επεισόδια υπογράφουν οι: Μαρία Γεωργιάδου, Πάνος Έξαρχος, Έλενα Σολωμού, Κωστής Παπαδόπουλος, Νίκος Σταθόπουλος και Βίκυ Κουκούτση. Τη σειρά σκηνοθετεί ο Δημήτρης Σταματόπουλος.Εκτός από τον Λαζόπουλο, ο οποίος εμφανίζεται σε όλα τα επεισόδια της σειράς σε διαφορετικούς ρόλους, σε όλα τα επεισόδια επίσης εμφανίζονται οι ηθοποιοί: Κώστας Κόκλας (Τάκης, Πρόεδρος) Σοφία Μουτίδου (Τασούλα, Αντιπρόεδρος) Κώστας Κορωναίος (Διαμαντής, Εισαγγελέας) Τζωρτζίνα Παλαιοθόδωρου (Αντιπρόεδρος Β') Σοφία Μανωλάκου (Ελεάνα, Γραμματέας) Σόλων Τσούνης (Μάρκος, Αστυνόμος Α') Νίκος Απέργης (Λουτσάνος, Αστυνόμος Β') Σωτήρης Καλυβάτσης (Σωτήρης, καφετζής του δικαστηρίου - δεν εμφανίζεται στα "Αριστερός σε 4 ώρες", "Εδώ παπάς, εκεί παπάς...παντού παπάς", "Ο Μπάμπης" και "Η μαύρη υπηρέτρια").Καταξιωμένοι ηθοποιοί εμφανίζονται σε πρωταγωνιστικούς ρόλους σε κάθε επεισόδιο για να συμπληρώσουν την ιστορία του εκάστοτε επεισοδίου όπως οι: Γιάννης Μπέζος, Βασίλης Χαραλαμπόπουλος, Βλαδίμηρος Κυριακίδης, Παναγιώτα Βλαντή, Ελένη Γερασιμίδου, Μπέσυ Μάλφα, Σμαράγδα Καρύδη και πολλοί άλλοι, ενώ έκτακτες εμφανίσεις κάνουν οι: Σταμάτης Γαρδέλης, Τάκης Ζαχαράτος, Τρύφωνας Σαμαράς, Λάκης Γαβαλάς και άλλοι. Το επεισόδιο "Πίσω έχει η χήρα την ουρά" απετέλεσε το πρώτο επεισόδιο που προβλήθηκε από τον Alpha TV στις 12 Φεβρουαρίου 2014, στις 21:00.Σενάριο: Λάκης ΛαζόπουλοςΣκηνοθεσία: Δημήτρης Σταματόπουλος ΠρωταγωνιστέςΛάκης Λαζόπουλος (χήρα Μήτση) Γιάννης Μπέζος (Κώστας, Συνταγματάρχης) Μπέσυ Μάλφα (Αντιγόνη, σύζυγος Συνταγματάρχη) Χρήστος Χατζηπαναγιώτης (Σπύρος, γιος χήρας Μήτση) Μαρία Γεωργιάδου (Μαρία, κόρη χήρας Μήτση) Νικόλας Μακρής (Γιος Συνταγματάρχη και σύντροφος Σπύρου)Υπόθεση επεισοδίουΗ σύζυγος του Συνταγματάρχη (Μπέσυ Μάλφα) πιάνει στα πράσα τον Συνταγματάρχη (Γιάννης Μπέζος) με τη γειτόνισσά τους χήρα Μήτση (Λάκης Λαζόπουλος) στο κρεβάτι. Οι δυο τους συλλαμβάνονται και οδηγούνται στο αυτόφωρο, όπου η χήρα Μήτση προσπαθεί να πείσει τον ανακριτή Φευγουλέα (Λάκης Λαζόπουλος) ότι με τον Συνταγματάρχη δεν έγινε τίποτα το πονηρό και ότι απλά οι δυο τους συζητούσαν ξαπλωμένοι για το Συμπόσιο του Πλάτωνα. Μάταια όμως μιας και ο Συνταγματάρχης δεν επιβεβαιώνει την ιστορία της αλλά ότι παρασύρθηκε από την χήρα. Αυτό έχει ως αποτέλεσμα η υπόθεση να καταλήξει στην αίθουσα του δικαστηρίου. Πριν το δικαστήριο, Κώστας και Αντιγόνη συζητούν και αποκαλύπτεται ότι το όλο σκηνικό της μοιχείας είναι στημένο από την Αντιγόνη για να φάνε τα λεφτά της χήρας. Εν τω μεταξύ, ο γιος του Συνταγματάρχη (Νικόλας Μακρής) που τα έχει με το γιο της χήρας Μήτση, Σπύρο (Χρήστος Χατζηπαναγιώτης), του λέει ότι άκουσε τους γονείς του που συζητούσαν και ότι η μητέρα του το έστησε όλο αυτό για να φάνε τα λεφτά της δικιάς του μητέρας. Χήρα Μήτση και Συνταγματάρχης συζητούν πριν τη δίκη και ο Συνταγματάρχης εκμεταλλεύεται την ευκαιρία και ζητάει χρήματα από τη χήρα ώστε η Αντιγόνη να αποσύρει τη μήνυση και οι δυο τους να μην γίνουν θέμα στα κανάλια και τις εφημερίδες, αλλά και η ίδια να μη χάσει τη σύνταξη του συχωρεμένου, που είχε βάλει ως όρο στη διαθήκη του να της κοπεί αν κάνει σχέση με άλλον άντρα. Η χήρα συμφωνεί αλλά όταν ο Σπύρος καταφτάνει αποκαλύπτοντάς της τη σκευωρία αλλά και ότι τα έχει με το γιο του Συνταγματάρχη, αποφασίζει να εκδικηθεί με τον δικό της τρόπο αφού όμως πρώτα αθωωθεί από το δικαστήριο. Το επεισόδιο "Αριστερός σε 4 ώρες" απετέλεσε το δεύτερο επεισόδιο που προβλήθηκε από τον Alpha TV στις 19 Φεβρουαρίου 2014, στις 21:00.Σενάριο: Λάκης ΛαζόπουλοςΣκηνοθεσία: Δημήτρης Σταματόπουλος ΠρωταγωνιστέςΛάκης Λαζόπουλος (Τζίμης) Βασιλική Τρουφάκου (Μύριαμ, αναρχική) Κωνσταντίνος Γαβαλάς (αναρχικός Α') Γιάννης Διαμαντής (αναρχικός Β') Γιάννης Δρακόπουλος (δικηγόρος) Φαίδων Κεφαλαίας (Γιάννης, κολλητός Τζίμη)Έκτακτη συμμετοχήΜάνος Βακούσης (Νίκος Καρακώστας, πατέρας Τζίμη)Υπόθεση επεισοδίουΟ Τζίμης (Λάκης Λαζόπουλος) συλλαμβάνεται τυχαία σε μια πορεία έχοντας στην κατοχή του ένα σακίδιο με δύο μολότωφ και φορώντας κουκούλα και οδηγείται στο κρατητήριο. Οι αστυνομικοί τον οδηγούν στο κελί καθώς προσπαθεί να τους εξηγήσει ότι δεν είναι αναρχικός και ότι τυχαία βρέθηκε στο Πολυτεχνείο αλλά μάταια. Μόνος στο κελί μαζί με άλλους τρεις αναρχικούς (Βασιλική Τρουφάκου, Κωνσταντίνος Γαβαλάς και Γιάννης Διαμαντής) που συνελήφθησαν στην ίδια πορεία, ο Τζίμης προσποιείται ότι είναι κι αυτός αναρχικός για να γλιτώσει. Ο πατέρας του Τζίμη, Νίκος Καρακώστας (Μάνος Βακούσης), ενημερώνεται για τη σύλληψή του και φοβούμενος ότι ο γιος του θα μιλήσει για τα μαύρα λεφτά που βγάζει, τρέχει στο τμήμα για να μάθει τι έγινε και να φροντίσει να τον αφήσουν ελεύθερο πριν μιλήσει. Εν τω μεταξύ, ο Τζίμης ζητάει να μείνει μόνος με τον δικηγόρο (Γιάννης Δρακόπουλος) των τριών άλλων αναρχικών, ώστε να του πει την αλήθεια για το πώς βρέθηκε στην πορεία και να ζητήσει τη βοήθειά του. Ο δικηγόρος, ακούγοντας την ιστορία του, του λέει ότι ο μόνος τρόπος για να γλιτώσει είναι να πει ότι είναι αναρχικός και ότι βρέθηκε στο Πολυτεχνείο λόγω ιδεολογίας. Ο Τζίμης όμως δεν γνωρίζει τίποτα για την αριστερή ιδεολογία κι έτσι ο δικηγόρος τον οδηγεί στα άλλα τρία παιδιά για να τον βοηθήσουν. Με μόνο τέσσερις ώρες μέχρι τη δίκη, ο Τζίμης προσπαθεί να μάθει όσα περισσότερα μπορεί και να κάνει ό,τι καλύτερο μπορεί όχι μόνο για να γλιτώσει πια αλλά και γιατί ερωτεύτηκε την Μύριαμ, την αναρχική που συνελήφθη στην ίδια πορεία, και θέλει να της αποδείξει ότι μπορεί να αλλάξει για χάρη της. Το επεισόδιο "Εδώ παπάς, εκεί παπάς...παντού παπάς" απετέλεσε το τρίτο επεισόδιο που προβλήθηκε από τον Alpha TV στις 26 Φεβρουαρίου 2014 στις 21:00.Σενάριο: Λάκης ΛαζόπουλοςΣκηνοθεσία: Δημήτρης Σταματόπουλος ΠρωταγωνιστέςΛάκης Λαζόπουλος (Γεώργιος Απαλούλης, Δήμαρχος) Βλαδίμηρος Κυριακίδης (Παπά Λάμπρος) Γεράσιμος Γεννατάς (Διάκος) Γιώργος Ρουστέμης (Δικηγόρος) Δημήτρης Γκουτζαμάνης (Ιάσονας, γιος Δημάρχου)Έκτακτη συμμετοχήΠαναγιώτα Βλαντή (Δημαρχίνα)Υπόθεση επεισοδίουΟ Διάκος (Γεράσιμος Γεννατάς) κατηγορεί τον Ιερέα (Βλαδίμηρος Κυριακίδης) της εκκλησίας όπου λειτουργούν ότι εμπλέκεται σε άσεμνες πράξεις οι οποίες δεν αρμόζουν σε έναν άνθρωπο του Θεού. Η υπόθεση φτάνει στο δικαστήριο, όπου ο Διάκος καταθέτει ότι μαγνητοσκόπησε τον Ιερέα με μια κρυφή κάμερα σε περιπτύξεις με τον γιο του Δημάρχου (Δημήτρης Γκουτζαμάνης) και περιγράφει στον Πρόεδρο (Κώστας Κόκλας) και στα υπόλοιπα μέλη του Δικαστηρίου το τι ακριβώς είδε. Ο Δήμαρχος (Λάκης Λαζόπουλος) στην κατάθεσή του ισχυρίζεται ότι στο βίντεο δεν είναι ο γιος του αλλά κάποιος άλλος νεαρός που μοιάζει στο γιο του και ότι ο Ιερέας τελούσε εξορκισμό κι όχι κάτι άσεμνο. Ο Διάκος ζητάει να έρθει να καταθέσει ως μάρτυρας και η σύζυγος του Δημάρχου, η οποία επίσης είδε το βίντεο, για να λάμψει η αλήθεια. Η συνεδρίαση διακόπτεται και στο γραφείο των δικηγόρων, ο Δήμαρχος ρίχνει το φταίξιμο για όλα αυτά στον Ιερέα γιατί δεν μπορεί να συγκρατηθεί και προσπαθούν να βρουν ένα τρόπο να καλύψουν την αλήθεια. Η σύζυγος του Δημάρχου (Παναγιώτα Βλαντή) καταφτάνει ως μάρτυρας, η οποία επιβεβαιώνει την κατάθεση του Δημάρχου ότι ο Ιερέας τελούσε εξορκισμό στον νεαρό, ο οποίος δεν ήταν ο γιος της αλλά ένας φίλος του γιου της. Ο νεαρός εκμυστηρεύτηκε στον γιο της ότι διατηρεί δεσμό με τον Διάκο και ο Διάκος έστησε όλο αυτό για χάσει τη θέση του ο Ιερέας και να την πάρει αυτός. Η κατάθεση της κυρίας Δημάρχου κάνει έξαλλο τον Διάκο ο οποίος την κατηγορεί ότι ψεύδεται. Τελευταίος μάρτυρας είναι ο ίδιος ο Ιερέας αλλά λίγο πριν την κατάθεσή του, Ιερέας, Δήμαρχος και Διάκος λαμβάνουν μηνύματα στο κινητό, τα οποία αφού τα διαβάζουν, συνεννοούνται με το βλέμμα ότι συμφωνούν σε κάτι. Κατά τη διάρκεια της κατάθεσης του Ιερέα, ο Ιερέας καταθέτει ότι δεν θύμωσε με την καταγγελία του Διάκου γιατί ο Διάκος έχει καταληφθεί από δαιμόνια τα οποία τον έκαναν να στραφεί εναντίον του και μπροστά στα μάτια του Δικαστηρίου, "εξορκίζει" τον Διάκο και η υπόθεση κλείνει. Τη λύση του μυστηρίου για το πώς κατέληξαν όλοι σε συμφωνία και το τι έγραφαν τα μηνύματα, δίνεται στο τέλος του επεισοδίου από τον αστυνόμο Φευγουλέα (Λάκης Λαζόπουλος), ο οποίος κατάλαβε τι ακριβώς έγινε έπειτα από τη σύλληψη ενός κλέφτη κινητών. Το επεισόδιο "Το αλβανικό έπος" απετέλεσε το τέταρτο επεισόδιο που προβλήθηκε από τον Alpha TV στις 5 Μαρτίου 2014 στις 21:00.Σενάριο: Νίκος Σταθόπουλος και Βίκυ ΚουκούτσηΣκηνοθεσία: Δημήτρης Σταματόπουλος ΠρωταγωνιστέςΓεράσιμος Σκιαδαρέσης (Σωτήρης Περίανδρος Μπουλαξής) Ελένη Γερασιμίδου (Κλεμεντίνη Παβλαμάντζη) Τάσος Παλαντζίδης (Κώστας Παβλαμάντζης) Αλέξανδρος Καπλακίδης (Γρηγόρης Μιχαηλίδης, δικηγόρος) Γιάννης Δρακόπουλος (δικηγόρος)Έκτακτη συμμετοχήΝικόλας Μακρής (Δημήτρης "Τζίμης Μουσταφάς" Γιαννακούρας, τατουατζής)Υπόθεση επεισοδίουΟ Περίανδρος (Γεράσιμος Σκιαδαρέσης), μέλος εθνικιστικής οργάνωσης, και η Κλεμεντίνη (Ελένη Γερασιμίδου), μεσήλικη Αλβανίδα, συλλαμβάνονται από τις αρχές έπειτα από έναν καυγά που είχαν στην παραλία. Στο δικαστήριο, η πλευρά του Περίανδρου υποστηρίζει ότι στην παραλία τον πλησίαζαν συνεχώς αλλοδαποί, γνωρίζοντας τις πεποιθήσεις του και θέλοντας να τον προκαλέσουν σε καυγά. Αντίθετα, η πλευρά της Κλεμεντίνης υποστηρίζει ότι κάτι τέτοιο δε συνέβη και ότι απλώς ο Κώστας (Τάσος Παλαντζίδης), σύζυγος της Κλεμεντίνης, πλησίασε τον Περίανδρο για μια φιλική κουβέντα σχετικά με το ποια είναι η πιο καλή παραλία. Ενώ οι δυο τους μιλούσαν, ο Περίανδρος άρχισε να φωνάζει και να επιτίθεται στον Κώστα και η Κλεμεντίνη παρενέβη για να βοηθήσει τον σύζυγό της. Το μυστήριο για το γιατί όλοι οι μετανάστες πλησίαζαν τον Περίανδρο φιλικά δίνει η κατάθεση ενός τατουατζή, του Δημήτρη με το ψευδώνυμο Μουσταφάς (Νικόλας Μακρής), ο οποίος είχε ως πελάτη τον Περίανδρο. Εν τω μεταξύ, ο Πρόεδρος (Κώστας Κόκλας) αναρωτιέται και προσπαθεί να καταλάβει γιατί η σύζυγός του τον απεκάλεσε Μουσταφά. Ο Πρόεδρος πιστεύει ότι το πρόβλημα λύνεται μετά από τηλεφωνική επικοινωνία με τη σύζυγό του, η οποία του εξηγεί ότι έτσι έλεγαν τον γάτο της, τον οποίο της θυμίζει. Τα πράγματα όμως δεν είναι όπως του τα λέει και ο Πρόεδρος επιστρέφει στην αρχική του ανησυχία όταν ο Τζίμης του δίνει την κάρτα του μαγαζιού του. Το επεισόδιο "Της κυρίας το κάγκελο" απετέλεσε το πέμπτο επεισόδιο που προβλήθηκε από τον Alpha TV στις 12 Μαρτίου 2014 στις 21:00.Σενάριο: Μαρία Γεωργιάδου και Πάνος ΈξαρχοςΣκηνοθεσία: Δημήτρης Σταματόπουλος ΠρωταγωνιστέςΜαρία Γεωργιάδου (Αλεξάνδρα Δεληγιάννη) Παναγιώτα Βλαντή (Χριστίνα Χατζησταύρου) Ευαγγελία Μουμούρη (Αναστασία Κομνηνού)Έκτακτη συμμετοχήΑλέξανδρος Μυλωνάς (Χαρίλαος Σωτηριάδης) Λίνα Πρίντζου (παρουσιάστρια)Υπόθεση επεισοδίουΔύο ευυπόληπτες κυρίες της υψηλής κοινωνίας, οι Αλεξάνδρα Δεληγιάννη (Μαρία Γεωργιάδου) και Χριστίνα Χατζησταύρου (Παναγιώτα Βλαντή) συλλαμβάνονται με την κατηγορία της κλοπής. Κατά τη διάρκεια της ανάκρισης, η Αλεξάνδρα ισχυρίζεται ότι είναι κλεπτομανής και όταν βλέπει ότι αυτό μπορεί να βοηθήσει την υπόθεση υπέρ της, λέει στη Χριστίνα να ισχυριστεί το ίδιο, κάτι το οποίο κάνει. Πρώτη, ξεκινάει η δίκη της Αλεξάνδρας, στην οποία έρχεται ως μάρτυρας υπεράσπισης και ο καταστηματάρχης, Χαρίλαος Σωτηριάδης (Αλέξανδρος Μυλωνάς), στο κατάστημα του οποίου έγιναν οι κλοπές. Εν τω μεταξύ, μια τρίτη κυρία, η Αναστασία Κομνηνού (Ευαγγελία Μουμούρη), συλλαμβάνεται επίσης για κλοπή την ίδια ώρα που στην τηλεόραση γίνεται λόγος για μια σπείρα ευυπόληπτων κυριών που σε συνεργασία με καταστηματάρχες, τους έκλεβαν για να εισπράξουν τα λεφτά από την ασφάλεια και μετά τα μοιράζονταν. Κατά την ανάκριση της Αναστασίας, ο διοικητής Φευγουλέας (Λάκης Λαζόπουλος) δυσκολεύεται να πιστέψει ότι και η τρίτη κρατούμενη πάσχει από κλεπτομανία, ενώ καταφτάνει χαρτί από τα κεντρικά γραφεία, ενημερώνοντάς τον για τη σπείρα. Η Αναστασία βλέποντας ότι δεν μπορεί να γλιτώσει, κάνει συμφωνία μαζί του να του πει όλα τα ονόματα που εμπλέκονται στη σπείρα για να γλιτώσει. Το επεισόδιο "Ο Μπάμπης" απετέλεσε το έκτο επεισόδιο που προβλήθηκε από τον Alpha TV στις 26 Μαρτίου 2014 στις 21:00.Σενάριο: Λάκης ΛαζόπουλοςΣκηνοθεσία: Δημήτρης Σταματόπουλος ΠρωταγωνιστέςΛάκης Λαζόπουλος (Ντίμης) Βασίλης Χαραλαμπόπουλος (ηθοποιός (Μικές) Σμαράγδα Καρύδη (Λιλίκα) Γιάννης Μποσταντζόγλου (Αδελφός Μικέ) Δημήτρης Καπετανάκος (δικηγόρος) Εύη Καραδήμα (κοπέλα Μάρκου) Δημοσθένης Φίλιππας (Τάσος, συγκρατούμενος Ντίμη) Μάρκος Δελλατόλας (Μπάμπης, γιος Μικέ)Έκτακτη συμμετοχήΟρέστης Τζιόβας (Μπάμπης Καραγιωργάκης) Τρύφωνας Σαμαράς (ως εαυτός του, μάρτυρας στο δικαστήριο)Υπόθεση επεισοδίουΟ Ντίμης (Λάκης Λαζόπουλος) και ο Μικές (Βασίλης Χαραλαμπόπουλος (ηθοποιός), δύο ομοφυλόφιλοι κομμωτές, έχουν μαζί ένα κομμωτήριο από μερίδιο 50% ο καθένας. Οι δυο τους πιάνονται στα χέρια και ο Ντίμης προσπαθεί να σκοτώσει τον Μικέ επειδή έγραψε το μερίδιό του στον Μπάμπη (Ορέστης Τζιόβας) χωρίς να τον ενημερώσει πρώτα, Αυτό έχει ως αποτέλεσμα οι δυο τους να βρεθούν στο αστυνομικό τμήμα και εν συνεχεία στη δικαστική αίθουσα. Στη δικαστική αίθουσα ο Μικές ισχυρίζεται ότι έγραψε το μερίδιό του στον Μπάμπη επειδή ο Τρύφωνας (Τρύφωνας Σαμαράς) θα του έγραφε το 50% από το δικό του κομμωτήριο. Τα πράγματα μπλέκονται περισσότερο όταν ο Μπάμπης καλείται ως μάρτυρας και εξηγεί ότι ο Τρύφωνας έκανε την ίδια ακριβώς πρόταση στον Ντίμη και ο Ντίμης έγραψε και αυτός το δικό του μερίδιο σε εκείνον, με αποτέλεσμα το κομμωτήριο να ανήκει πλέον ολοκληρωτικά στον Μπάμπη. Εξηγεί ότι ο ίδιος ήταν αυτός που μετέφερε τις προσφορές στους δύο κομμωτές από τον Τρύφωνα, ο οποίος όμως μετά άλλαξε γνώμη και δεν ήθελε να μεταβιβάσει το κομμωτήριό του. Ο Τρύφωνας καταφθάνει κι αυτός ως μάρτυρας ο οποίος ισχυρίζεται ότι ποτέ δεν είπε ότι θα έγραφε το κομμωτήριό του σε κάποιον άλλο και ότι ο Μπάμπης του ζήτησε να του στείλει μήνυμα στο οποίο θα έλεγε το αντίθετο. Τελικά τη λύση στο πρόβλημα δίνει ο αδελφός του Μικέ (Γιάννης Μποσταντζόγλου) ο οποίος καταφθάνει στο δικαστήριο μαζί με τη Λιλίκα (Σμαράγδα Καρύδη), σύζυγο του Μικέ και το γιο της Μπάμπη (Μάρκος Δελλατόλας) του οποίου πατέρας είναι ο Μικές. Το επεισόδιο "Γριές εν δράσει" απετέλεσε το έβδομο επεισόδιο που προβλήθηκε από τον Alpha TV στις 2 Απριλίου 2014 στις 21:00.Σενάριο: Έλενα Σολωμού και Κωστής ΠαπαδόπουλοςΣκηνοθεσία: Δημήτρης Σταματόπουλος ΠρωταγωνιστέςΈφη Παπαθεοδώρου (Παγώνα "Πάολα" Μακρή) Βίλμα Τσακίρη (Αγαθούλα "Άγκαθα" Πορτοκάλη) Δημήτρης Γεροδήμος (Ιωάννης Τσάμπρας, δικηγόρος) Αναστάσης Κολοβός (Φώτης Γαβριηλίδης) Λούσα Μαρσέλου (Ιουλία, συγκρατούμενη) Δημοσθένης Φίλιππας (Κύριλλος Δοσομετζής) Νατάσα Γαβαλά (μέλος "Δράσης") Πανάγος Ιωακείμ (μέλος "Δράσης") Νικόλας Μπράβος (μέλος "Δράσης") Ιάσονας Καφετζής (Αναστάσιος Βασιμβόσης)Έκτακτη συμμετοχήΣταμάτης Γαρδέλης (Ευάγγελος Κωστούδης)Υπόθεση επεισοδίουΔυο κυρίες μεγάλης ηλικίας, η Πάολα (Έφη Παπαθεοδώρου) και η Άγκαθα (Βίλμα Τσακίρη) όπως είναι γνωστές, συλλαμβάνονται να κλέβουν από ένα σούπερ μάρκετ και οδηγούνται στο αυτόφορο. Εκεί ισχυρίζονται ότι δεν έκλεψαν, αλλά πως ό,τι έκαναν το έκαναν λόγω της οικονομικής κατάστασης που επικρατεί, με αποτέλεσμα να μην έχουν χρήματα για να πάρουν τα απαραίτητα. Στο δικαστήριο συνεχίζουν να ισχυρίζονται το ίδιο, ενώ όλη η γειτονιά έχει μαζευτεί για να τους συμπαρασταθεί. Μια ομάδα νεαρών, μαζεύει ακόμα και χρήματα για να μπορέσουν να πληρώσουν τυχόν εγγύηση και έτσι να τις βοηθήσουν ώστε να μην καταλήξουν στη φυλακή. Στην πορεία αποκαλύπτεται ότι η Πάολα και η Άγκαθα είναι οι αρχηγοί της τρομοκρατικής οργάνωσης "Δράση", η οποία κλέβει τρόφιμα από σούπερ μάρκετ και τα μοιράζει στους φτωχούς και σε αυτούς που δεν έχουν χρήματα να αγοράσουν φαγητό. Αν και κρίνονται ένοχες για κλοπή, τα χρήματα τα οποία μαζεύτηκαν είναι αρκετά για να εξαγοράσουν την ποινή. Το επεισόδιο "Όλοι οι καλοί χωράνε" απετέλεσε το όγδοο επεισόδιο που προβλήθηκε από τον Alpha TV στις 9 Απριλίου 2014 στις 21:00.Σενάριο: Νίκος Σταθόπουλος και Βίκυ ΚουκούτσηΣκηνοθεσία: Δημήτρης Σταματόπουλος ΠρωταγωνιστέςΦαίη Ξυλά (Λεμονιά Καραμουτζούρη - Μόνικα Καρρά, νοσοκόμα) Πέτρος Λαγούτης (Ρωμαίος αυτοκράτορας) Δημήτρης Λιόλιος (Γρηγορίου, επόπτης) Κίκα Γεωργίου (Μπαμπαλίδου, καλόγρια) Μένια Αναγνωστοπούλου (υπηρέτρια) Δέσποινα Σαραφίδου (αδελφή Αμαλίας Μουστοξύδη)Έκτακτη συμμετοχήΣωκράτης Πατσίκας (Άγης Χριστόπουλος, Μπάτμαν) Ντίνα Μιχαηλίδη (Αμαλία Μουστοξύδη)Υπόθεση επεισοδίουΈξι Αθηναίοι πολίτες υπεράνω πάσης υποψίας συλλαμβάνονται με την κατηγορία της διατάραξης κοινής ησυχίας έπειτα από την καταγγελία της Αμαλίας Μουστοξύδη (Ντίνα Μιχαηλίδη). Η υπόθεση οδηγείται στο δικαστήριο μιας και στην πορεία φαίνεται ότι επιδίδονταν σε σεξουαλικό όργιο, ο καθένας ντυμένος ως κάτι διαφορετικό. Μια νοσοκόμα (Φαίη Ξυλά), ένας Ρωμαίος αυτοκράτορας (Πέτρος Λαγούτης), ένας επόπτης (Δημήτρης Λιόλιος), μια καλόγρια (Κίκα Γεωργίου) και μια υπηρέτρια (Μένια Αναγνωστοπούλου). Αρχηγός της "συμμορίας" ένας εφέτης δικαστηρίου, ο Άγης Χριστόπουλος (Σωκράτης Πατσίκας) ντυμένος ως Μπάτμαν, ο οποίος αναλαμβάνει επίσης και ως δικηγόρος υπεράσπισης. Κατά τη διάρκεια της δίκης, ο Άγης προσπαθεί να πείσει τους δικαστές ότι δεν έχουν καμία σχέση με σεξουαλικά όργια και ότι απλά είναι μια σινεφίλ παρέα η οποία μαζεύεται κάθε Τετάρτη για να παρακολουθήσουν ταινίες. Ο καθένας τους ντύνεται με βάση την ταινία την οποία φέρνει, γι'αυτό και οι στολές. Η αυτόπτης μάρτυρας όμως, η κυρία Μουστοξύδη, ισχυρίζεται ότι είδε με τα μάτια της τις περιπτύξεις και ότι ακούστηκαν και πυροβολισμοί. Η υπόθεση περιπλέκεται όταν στο διαμέρισμα βρίσκεται ένα όπλο και δύο σφαίρες, το οποίο ταιριάζει βάση της βαλλιστικής, με το όπλο που χρησιμοποιήθηκε από τους "ληστές με τις καπότες" οι οποίοι λήστεψαν διάφορες τράπεζες της περιοχής. Οι έξι οδηγούνται στο κρατητήριο ενώ αποκαλύπτεται ότι όλο το σκηνικό ήταν στημένο από την ίδια τη Μουστοξύδη, η οποία μαζί με την αδελφή της (Δέσποινα Σαραφίδου) ήταν οι δύο "ληστές με τις καπότες". Η Μουστοξύδη έστησε όλο αυτό για να παραπλανήσει τις αρχές και να συλληφθούν άλλοι στη θέση τους. Το επεισόδιο "Το λίθο μπαλέτο" απετέλεσε το ένατο επεισόδιο που προβλήθηκε από τον Alpha TV στις 23 Απριλίου 2014 στις 21:00.Σενάριο: Μαρία Γεωργιάδου και Πάνος ΈξαρχοςΣκηνοθεσία: Δημήτρης Σταματόπουλος ΠρωταγωνιστέςΛάκης Λαζόπουλος (Σταύρος Κοσμίδης) Ελένη Καστάνη (Σβετλάνα Κοσμίδη) Τάκης Ζαχαράτος (Θανάσης Μαχαίρας, "Νάνσυ") Ησαΐας Ματιάμπα (Μοχάμετ Αλμούρ) Γιώργος Ψυχογιός (Νάσος Ιορδάνου, απεσταλμένος Υπουργείου Εσωτερικών) Δημοσθένης Φίλιππας (δικηγόρος)Έκτακτη συμμετοχήΛίνα Πρίντζου (παρουσιάστρια)Υπόθεση επεισοδίουΜια Ρωσίδα πρώην χορέυτρια μπαλέτου η οποία δε διαθέτει πλέον το ανάλογο κορμί χορεύτριας, η Σβετλάνα (Ελένη Καστάνη), και μια τρανς γυναίκα, η Νάνσυ (Τάκης Ζαχαράτος), οδηγούνται στο αυτόφορο έπειτα από καταγγελία της δεύτερης κατά της πρώτης. Η Νάνσυ ζει στο αποκάτω διαμέρισμα από τη Σβετλάνα και ισχυρίζεται ότι ενώ ήταν μαζί με ένα "φίλο", τον Μοχάμετ (Ησαΐας Ματιάμπα), στο διαμέρισμά της, ξαφνικά έπεσε ο σοβάς από το ταβάνι και τραυμάτισε τον Μοχάμετ ενώ λίγο έλειψε να τραυματιστεί και η ίδια. Κατηγορεί λοιπόν τη Σβετλάνα, ότι αυτή είναι υπαίτια της πτώσης, μιας και χορεύει συνεχώς στο διαμέρισμα με αποτέλεσμα το πάτωμα να μην αντέχει το βάρος της. Ως μάρτυρες υπεράσπισης καταφθάνουν οι έξι μαθήτριες χορεύτριες της Σβετλάνας, ο σύζυγός της Σταύρος (Λάκης Λαζόπουλος) αλλά και ο "φίλος" της Νάνσυ, ο οποίος όμως μετά το κτύπημα, δε θυμάμαι πολλά παρά το ότι έπρεπε να είναι κάπου για μια σημαντική συμφωνία που έπρεπε να κλείσει αλλά δε θυμάται πού. Η Νάνσυ αναζητά το δίκιο της, η Σβετλάνα προσπαθεί να πείσει ότι δεν ευθύνεται για την πτώτη του σοβά μιας και οι χορεύτριες προσγειώνονται απαλά στο έδαφος και η κυβέρνηση ψάχνει απεγνωσμένα τον επιχειρηματία από το Ντουμπάι που έφτασε στην Ελλάδα για το κλείσιμο μιας συμφωνίας, αλλά έχει εξαφανιστεί. Το επεισόδιο "Τα προξενιά του ταρίφα" απετέλεσε το δέκατο επεισόδιο που προβλήθηκε από τον Alpha TV στις 30 Απριλίου 2014 στις 21:00.Σενάριο: Έλενα Σολωμού και Κωστής ΠαπαδόπουλοςΣκηνοθεσία: Δημήτρης Σταματόπουλος ΠρωταγωνιστέςΔημήτρης Μαυρόπουλος (Χαράλαμπος "Μπάμπης" Τσίπης) Αλέξανδρος Μπουρδούμης (Σωτήρης Φερούσης, ταρίφας) Θανάσης Φωκάς (Διονύσης Πάρλας) Γιάννης Δρακόπουλος (δικηγόρος)Έκτακτη συμμετοχήΤζένη Μπότση (Χρυσάνθη Τσίπη, πέτρα του σκανδάλου)Υπόθεση επεισοδίουΟ Χαράλαμπος Τσίπης (Δημήτρης Μαυρόπουλος) οδηγείται στο δικαστήριο έπειτα από τη μήνυση που κατέθεσε ο ταξιτζής Σωτήρης Φερούσης (Αλέξανδρος Μπουρδούμης) γιατί του έσκασε τα λάστιχα του ταξί. Η αιτία για την επίθεση είναι ότι ο Χαράλαμπος θεωρεί τον ταξιτζή υπεύθυνο για τον παράνομο δεσμό της γυναίκας του, Χρυσάνθης (Τζένη Μπότση). Στο δικαστήριο, ο Σωτήρης εξηγεί τι έγινε και ότι παράλληλα με τη δουλειά τους ως ταξιτζής, του αρέσει να γνωρίζει κόσμο και να κάνει τον προξενητή στους ελεύθερους πελάτες του. Η Χρυσάνθη, του απέκρυψε το γεγονός ότι ήταν παντρεμένη και γι'αυτό το λόγο πήρε τα στοιχεία της και της κανόνισε ραντεβού με έναν φοιτητή ιατρικής. Όταν ο Χαράλαμπος έμαθε τι έγινε, τα έβαλε με τον ταξιτζή. Η Χρυσάνθη, εξηγεί ότι είπε ψέματα πως ήταν παντρεμένη γιατί είχε τσακωθεί με τον Χαράλαμπο και ήθελε να τον εκδικηθεί, αλλά το μετάνιωσε. Τελικά οι δύο πλευρές έρχονται σε συμφωνία ο Σωτήρης να αποσύρει τη μήνυση, αν ο Χαράλαμπος αποκαταστήσει τη ζημιά που έκανε στο ταξί. Το επεισόδιο "75 και άνω" απετέλεσε το ενδέκατο επεισόδιο που προβλήθηκε από τον Alpha TV στις 7 Μαΐου 2014 στις 21:00.Σενάριο: Λάκης ΛαζόπουλοςΣκηνοθεσία: Δημήτρης Σταματόπουλος ΠρωταγωνιστέςΛάκης Λαζόπουλος (Όλγα Κλωθωγύρω) Λευτέρης Ελευθερίου (Λευτέρης) Μαρία Κωσταντάκη (κόρη γιατρού) Γιάννης Δρακόπουλος (δικηγόρος) Τιτίκα Σαριγκούλη (Κούλα, αρχηγός οργάνωσης) Μάγδα Λέκκα (Λουκριτία) Νίνα Γιαννίδη (Μαριάνθη) Βιβή Πετραλίδου (Ευλαμπία) Γιώργος Παπανδρέου (δικηγόρος)Υπόθεση επεισοδίουΜια γυναίκα 78 ετών, η κυρία Όλγα (Λάκης Λαζόπουλος), κατηγορείται για κλοπή χρημάτων από γραφείο γιατρού και οδηγείται πρώτα στο κρατητήριο κι έπειτα στο δικαστήριο. Η κόρη του γιατρού (Μαρία Κωσταντάκη) όμως την κατηγορεί και για το θάνατο του πατέρα της, ο οποίος πέθανε από δηλητηρίαση λίγες μέρες πριν το συμβάν. Η κυρία Όλγα αρνείται τις κατηγορίες και επιμένει στην αθωότητά της. Μάρτυρας της υπόθεσης είναι ο Λευτέρης (Λευτέρης Ελευθερίου), ένας γείτονας του ιατρού ο οποίος καπνίζει μανιωδώς ινδική κάνναβη και δεν μπορεί να θεωρηθεί ως ο πιο αξιόπιστος μάρτυρας. Εν τω μεταξύ, αποκαλύπτεται ότι η Όλγα είναι μέλος μιας οργάνωσης με την επωνυμία "Κούλα", η οποία έχει σκοπό να σκοτώσει τους γιατρούς οι οποίοι πέρνουν φακελάκια και δεν είναι σωστοί απένταντι στους ασθενείς, ειδικά στις ηλικιωμένες. Η κατάθεση του Λευτέρη οδηγεί προς την ενοχή της Όλγας κι έτσι η οργάνωση λαμβάνει δράση ώστε να σταματήσει τη δίκη και να μπορέσουν να μιλήσουν στον Λευτέρη. Η Λουκριτία (Μάγδα Λέκκα) αναλαμβάνει να του μιλήσει και του τάζει ότι θα του δίνει "φούντα" αν καταθέσει στο δικαστήριο υπέρ τους αλλιώς θα τον καθαρίσουν κι εκείνον. Ο Λευτέρης δέχεται κι έτσι η Όλγα αθωώνεται λόγω αμφιβολιών. Ο Λευτέρης γίνεται επίσημο μέλος της οργάνωσης "Κούλα" ενω στο τέλος αποκαλύπτεται ότι η πραγματική Όλγα έχει πεθάνει και ο γιος της προσποιείται ότι είναι η μητέρα του για να συνεχίσει να παίρνει τη σύνταξή της. Το επεισόδιο "Η μαύρη υπηρέτρια" απετέλεσε το δωδέκατο και τελευταίο επεισόδιο που προβλήθηκε από τον Alpha TV στις 14 Μαΐου 2014 στις 21:00.Σενάριο: Λάκης ΛαζόπουλοςΣκηνοθεσία: Δημήτρης Σταματόπουλος ΠρωταγωνιστέςΛάκης Λαζόπουλος (Ντέμη Καγκελοπούλου) Ντέμπορα Οντόγκ (Τίσα, η μαύρη υπηρέτρια) Τρύφων Καρατζάς (Τιμολέων, δικηγόρος) Λάκης Γαβαλάς (Λάκης Γαβαλάς)Έκτακτη συμμετοχήΑπόστολος Γκλέτσος (Αντώνης Δεληπετρής)Υπόθεση επεισοδίουΗ πλούσια Ντέμη Καγκελοπούλου (Λάκης Λαζόπουλος) κατηγορείται από την οικιακή της βοηθό, Τίσα (Ντέμπορα Οντόγκ), για κακοποίηση και οδηγείται στο κρατητήριο και αργότερα στο δικαστήριο. Η Τίσα ισχυρίζεται ότι η κυρία της την κτύπησε αρκετές φορές στο κεφάλι με τη τσάντα της, ενώ η Ντέμη συναντά στο κρατητήριο τον Αντώνη (Απόστολος Γκλέτσος), έναν οικοδόμο με τον οποίο αν και προέρχονται από διαφορετική κοινωνική τάξη, έρχονται κοντά. Στο δικαστήριο η Τίσα εξηγεί τους λόγους που η κυρία της τη κτύπησε, ότι δεν πρόλαβε να σταματήσει μια άλλη κυρία στο αεροδρόμιο της Μυκόνου πριν βγει έξω, με αποτέλεσμα η κυρία της να μην είναι η πρώτη που θα βγει από το αεροδρόμιο. Οι εξηγήσεις που δίνει η Ντέμη δεν είναι πειστικές και στη διακοπή που γίνεται για διάλειμμα, προσπαθεί μαζί με το δικηγόρο της Τιμολέων (Τρύφων Καρατζάς) να δωροδοκήσει την υπηρέτρια για να αποσύρει τη μήνυση. Δεν τα βρίσκουν όμως και η δίκη ξαναρχίζει. Η δίκη παίρνει μια εντελώς διαφορετική τροπή, όταν η Τίσα αποκαλύπτει ότι στον κήπο του σπιτιού στη Μύκονο είναι θαμμένος ένας άνθρωπος. Η Ντέμη το αρνείται αλλά το δικαστήριο διακόπτει για να γίνει έρευνα για το αν τα λόγια της Τίσα αληθεύουν. Η Ντέμη οδηγείται πίσω στο κρατητήριο όπου λέει στον Αντώνη τι έγινε. Ισχυρίζεται ότι ο άντρας της πέθανε πέφτοντας από τις σκάλες αλλά επειδή κανείς δε θα την πίστευε αποφάσισε να τον θάψει παρά να καλέσει την αστυνομία. Ζητάει τη βοήθειά του με αντάλλαγμα να του δώσει τα χρήματα για το χρέος του και ο Αντώνης δέχεται να τη βοηθήσει. Πίσω στο δικαστήριο, αποκαλύπτεται ότι όντως υπήρχαν οστά θαμμένα στον κήπο, η Ντέμη συνεχίζει να υποστηρίζει ότι είναι αθώα και καλείται ο Αντώνης ως μάρτυρας. Ο Αντώνης καταθέτει ότι πριν από μερικά χρόνια είχε δουλέψει ως κηπουρός στο σπίτι της Ντέμης και είχε βρει τα κόκκαλα. Το ανέφερε στον σύζυγο της Ντέμης, ο οποίος του είπε να τα θάψει ξανά και αργότερα όταν βρισκόταν σε ένα μπαρ, άκουσε ότι ο βοσκός που ζούσε πριν στην περιοχή, είχε ζητήσει να τον θάψουν στην περιοχή. Η Ντέμη αθωώνεται και την βλέπουμε στο τέλος να εξηγεί στον Αντώνη ότι δωροδόκησε τον ιατροδικαστή ώστε να επιβεβαιώσει ότι τα κόκκαλα άνηκαν όντως στο βοσκό. Σε ερώτηση γιατί τη βοήθησε, ο Αντώνης απαντά ότι την πίστεψε ότι δεν σκότωσε τον άντρα της, η αλήθεια όμως φαίνεται να είναι διαφορετική. Το επίσημο video clip του τραγουδιού "Δια Ταύτα"